Diari Oficial de la Generalitat Valenciana


Sumari del DOGV 7470, del 20-02-2015 (2015/1483)

RESOLUCIÓ de 17 de febrer de 2015, de la consellera de Benestar Social, per la qual es dóna publicitat als crèdits que han de finançar les ajudes convocades per mitjà de l'Orde 26/2014, de 16 de desembre, de la Conselleria de Benestar Social, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2015 (línia T6732).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7470

Data del DOGV
:   20-02-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/1483


Data del document
:   17-02-2015

Organisme emissor
:   Conselleria de Benestar Social

Tipus de document
:   Resolució

Descriptors 

:   * ajuda pública

RESOLUCIÓ de 17 de febrer de 2015, de la consellera de Benestar Social, per la qual es dóna publicitat als crèdits que han de finançar les ajudes convocades per mitjà de l'Orde 26/2014, de 16 de desembre, de la Conselleria de Benestar Social, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2015 (línia T6732). [2015/1483]  
L'Orde 26/2014, de 16 de desembre (DOCV 7429, 23.12.2014), de la Conselleria Benestar Social, per la qual es regulen i es convoquen prestacions econòmiques individualitzades per acolliment familiar de menors, simple o permanent, per a l'exercici corresponent a l'any 2015, va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, d'acord amb la qual el finançament d'estes ajudes queda condicionat a l'aprovació dels crèdits corresponents.  
Una vegada aprovada i publicada la Llei 8/2014, de 26 de desembre, de Pressupostos de la Generalitat, per a l'exercici 2015 (DOCV 7433, 30.12.2014), en aplicació del que establix l'article 3.1 de l'orde esmentada, i de conformitat amb el que preceptua l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, es publiquen els crèdits i les línies de subvenció destinades al finançament de les ajudes regulades i convocades per l'Orde 26/2014 mencionada.  
  
D'acord amb això, i fent ús de les facultats que em conferixen l'article 47.11 del text refós de la Llei d'Hisenda Pública de la Generalitat Valenciana i el Decret 9/2014, de 10 de gener, del Consell, pel qual s'aprova el Reglament orgànic i funcional de la Conselleria de Benestar Social, resolc:   
  
Primer  
Donar publicitat als crèdits pressupostaris de la línia de subvenció que s'indica a continuació destinats a finançar les ajudes regulades i convocades per l'Orde 26/2014, de 16 de desembre (DOCV 7429, 23.12.2014), de la Conselleria de Benestar Social, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2015, a càrrec del programa pressupostari 313.30 «Menor»:  
Denominació: prestacions econòmiques individualitzades per acolliment familiar d'urgència-diagnòstic.  
Línia de subvenció: T6732  
Consignació pressupostària: inicial 454.769,85 euros  
Procedència i quantia dels fons: propis  
  
Segon  
El règim de lliuraments per a este tipus de prestació econòmica individualitzada per acolliment familiar de menors, simple o permanent, serà l'establit en la base reguladora 40.1 de l'Orde 26/2014, de 16 de desembre, i que és el següent:  
«En el lliurament de transferències corrents per a les ajudes regulades en este títol se seguirà el règim de pagament anticipat.»  
En este sentit, l'article 34.1.a de la Llei 8/2014, de 26 de desembre, de Pressupostos de la Generalitat per a l'exercici 2015, establix: «Les ajudes i subvencions destinades a pal·liar situacions de primera necessitat, d'emergència o de subsistència, degudament justificades, de persones individuals o unitats familiars, així com de prestacions econòmiques individualitzades d'acolliments familiars simples i permanents en família educadora i d'urgència i diagnòstic, fins al 100 per cent del seu import. Igualment, els fons transferits per a les prestacions econòmiques d'acolliments familiars simples i permanents, en família extensa o afí, i renda garantida de ciutadania.»  
  
Tercer  
Basant-se en el que establix l'article 34.6.k de la Llei 8/2014, de 26 de desembre, de Pressupostos de la Generalitat, per a l'exercici 2015, «Els beneficiaris de les prestacions econòmiques individualitzades d'acolliments familiars simples i permanents en família educadora i d'urgència i diagnòstic estaran exempts de l'obligació de prestar les garanties previstes per al pagament anticipat en l'article 47 bis del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, en els termes i les condicions definits per a cada cas expressament en l'instrument jurídic de concessió corresponent.»  
  
Quart  
Els crèdits publicats tenen el caràcter de màxims, i no es podran concedir subvencions una vegada esgotats, circumstància esta que haurà de publicar-se en el Diari Oficial de la Comunitat Valenciana.  
D'altra banda, si com a conseqüència de transferències pressupostàries es modifiquen estos crèdits, la seua modificació haurà de ser publicada mitjançant una resolució en el Diari Oficial de la Comunitat Valenciana.  
  
València, 17 de febrer de 2015.- La consellera de Benestar Social: Asunción Sánchez Zaplana.